IZVJEŠĆE O ODRŽANOM STOLNOTENISKOM KAMPU STSIŽ U NOVIGRADU 06.11.2026.

  Kamp za mlađe uzraste i selekcije klubova Istarske županije održan je u Novigradu u Gradskoj sportskoj dvorani, Marketi bb, 06. 11.2026. godine sa početkom u 18 sati a organizator kampa bio je STK “Novigrad“ iz Novigrada. Program treninga izradili su i provodili licencirani stolnoteniski treneri Miroslav Šušljik (STK Jadran-Poreč) i Zoran Holik  STK                 “ Novigrad“. Kamp su otvorili  tajnik STSIŽ i trener STK “Jadran“ Miroslav Šušljik i tajnik          STK “Novigrad“ Kazimir Luk a u aktivnostima  u radu kampa aktivno su sudjelovali             Zoran Holik kao trener te volonter suradnik Dario Birger iz STK“ Novigrad“

U radu stolnoteniskog kampa na raspolaganju je bilo sedam stolnoteniskih stolova, jedan stolnoteniski robot Donic 2050 sa lopticama te  ostali rekviziti za aktivno vježbanje (markeri, poligon rekviziti i druga oprema te pomoćna mreža za multi-ball).

Ukupno u radu kampa učestvovalo je više od 20 mlađih članova i članica klubova  STSIŽ :                              STK “Vrsar“ , STK “Jadran“ - Poreč, STK“ Tar“ i STK “Novigrad“.

Program Trening kampa :

1. Zagrijavanje  (rastrčavanje)                                                                             15 min.
2. Poligon za zagrijavanje                                                                                     30 min.
3. Vježbe zagrijavanja za stolom                                                                         20 min.
4. Servis  i vježbe za izvođenje servisa                                                               15 min.
5. Prijem  servisa                                                                                                    10 min.
6. Povezivanje udaraca (vježba bez servisa)                                                      15 min.
7. Pauza                                                                                                                    2 x 10 min.
8. Multi-ball trening - tehnika udaraca (robot, izmjena svih učesnika)         40 min.
9. Mečevi pojedinačno i parovi                                                                             45 min.
10. Vježbe istezanja na kraju treninga                                                                 10 min. 
Naglasak okupljanja u kamp svih učesnika bio je na analizi taktičko-tehničkog stanja, prijemu servisa i servisu te stolnoteniskoj vježbi povezivanja udaraca te tehnici multi-ball  sa trenerom i trening s stolnoteniskim robotom. Trud i zalaganje svih učesnika je na zavidnom nivou obzirom na selekciju i uzrast igračica i igrača. Treba napomenuti na postojanje minimalnih nedostataka u samoj tehnici kod pojedinih učesnika, koji se u budućnosti mogu otkloniti treningom kao i eventualnu mogućnost za dodatne edukacije svih trenera u radu sa mlađim uzrastima. Uvjeti za rad i održavanje kampa bili su odlični, dvorana i rekviziti su u potpunosti odgovarali zahtjevima i potrebama kampa.

U Novigradu, 06.11.2026.                                                                 Trener STK “Novigrad“
                                                                                                                         Zoran Holik




                          
                                                                                                                                                                                                                                                                                                                                                                                                                            


